Rivalstvo Đokovića i Nadala

Novak Đoković iz Srbije i Rafael Nadal iz Španije su profesionalni teniseri koji su igrali do sada 58 puta, Srbin vodi u ukupnom skoru 30-28. To je najduže rivalstvo u istoriji tenisa. Ovo rivalstvo je deo takozvanog trivalstva u tenisu koje čine igrači Rodžer Federer, Rafael Nadal i Novak Đoković, druga dva su Rivalstvo Federera i Nadala i Rivalstvo Đokovića i Federera.

## Historija
### 2006
Prvi susret ove dvojice tenisera je ujedno bio i jedini te godine, na Rolan Garosu u četvrtfinalu pobedio je Nadal posle odustajanja Đokovića u trećem setu.

### 2007
U 2007. godini ovi rivali su se susreli sedam puta, Nadal je dobio pet mečeva.
Prvi meč odigrali su u finalu Indijan Vels masters turnira, Đokoviću je to bilo prvo ATP Masters 1000 finale i Nadal je lako pobedio. Đoković je uzvratio pobedom na sledećem turniru masters serije u Majamiju pobedivši Nadala prvi put u karijeri.

Par se sastao dva puta na šljaci u Rimu i Rolan Garosu na kojima je Nadal dominirao, Đoković je prvi put igrao polufinale na jednom grend slem turniru. Posle toga sastali su se prvi put i na travnatoj podlozi na Vimbldonu a Đoković je bio primoran da preda meč Nadalu pri rezultatu 1-1 u setovima.
U avgustu na Kanada mastersu u Montrealu Đoković je po drugi put pobedio Nadala u polufinalu i osvojio taj turnir. Na kraju godine meč su odigrali na završnom Mastersu Kupu u Šangaju na kome je pobedio Nadal.

### 2008
Đoković i Nadal igrali su šest puta u 2008. godini, Nadal je povećao prednost na 10-4 pobedivši u četiri meča.
Novak je pobedio Rafu u prvom meču polufinala Indijan Vels masters turnira. Nadal je pobedio u Hamburgu na šljaci. U polufinalu Rolan Garosa Nadal je pobedio Đokovića i četvrti put osvojio Rolan Garos i to bez izgubljenog seta.
Sledeći meč su odigrali u finalu Kvinsa na travnatoj podlozi i Nadal je pobedio 2-0.
Na turniru masters serije u Sinsinatiju-SAD Đoković je pobedio u polufinalu.
Šesti i poslednji meč koji su odigrali te godine je na Olimpijadi u Pekingu. U uzbudljivom meču polufinala Nadal je posle velike borbe pobedio 2-1.

### 2009
U 2009.-oj godini igrali su sedam puta, Nadal je pobedio prva četiri meča a Đoković poslednja tri te godine.
Na turnirima šljakaste podloge igrali su prvo na Monte Karlo mastersu, Nadal je pobedio u tesnom meču osvojivši peti put uzastopno taj turnir, potom u Rimu gde je Đoković branio titulu Nadal je pobedio u finalu. 
Sledeći meč su odigrali na turniru masters serije u Madridu, Nadal je pobedio 2-1 u najdužem meču ikada koji je igran na tri dobijena seta od 4 sata i 3 minuta.
Tokom US Open serije Nole je pobedio Nadala na turniru u Sinsinatiju meč je trajao 92 minuta, zatim je opet pobedio Nadala u polufinalu Pariza na putu do trofeja. Na kraju te godine sastali su se na ATP Masters Finalu u Londonu. Đoković je pobedio u grupnoj fazi sa 2-1.

### 2010
Dva puta su igrali 2010. godine i to u finalu grend slem turnira u Njujorku i na završnom mastersu u Londonu. Nadal je pobedio u oba meča, na US Openu sa 3-1 čime je kompletirao osvajanje sva 4 grend slem turnira a u Londonu je dobio u dva seta gde je kasnije igrao finale.

### 2011
Sastali su se šest puta, sve u finalima. Đoković je pobedio u svih šest mečeva uključujući dva grend slem finala.
Početkom godine igrali su na mastersu u Indijan Velsu, Đoković je bio neporažen i nastavio je sa pobedama osvojivši ovaj turnir po drugi put.
Dve nedelje kasnije igrali su u Majamiju i Đoković je dobio dva jedan.
Đoković i Nadal igrali su još dva meča na šljaci. U finalu mastersa u Madridu Đoković je pobedio u dva seta isti rezultat je bio u finalu mastersa u Rimu. Peto finale Đoković i Nadal su odigrali na Vimbldonu a Srbin je prvi put osvojio otvoreno prvenstvo Engleske. Na US Openu igrali su drugo uzastopno grend slem finale, Đoković je osvojio svoj prvi trofej u Njujorku posle još jednog fantastičnog meča.

### 2012
U finalu Australijan opena, nakon 6 sati iscrpljujuće borbe, Novak je pobedio rezultatom 3:2 u setovima i tako osvojio peti Grend Slem u karijeri, a treći uzastopni, te zabeležio sedmu uzastopnu pobedu protiv Nadala. Nadal je uspeo da zaustavi niz od sedam pobeda Novaka Đokovića posle pobede u finalu masters turnira u Monte Karlu.

## Lista mečeva
Rezultati sa mečeva ATP turnira, Dejvis kupa, Olimpijskih Igara i glavnog žreba Grend slem turnira.
### Pojedinačno
### Đoković—Nadal (17-22)

## Analiza mečeva

* Šljaka: **Nadal** vodi 13–3
* Trava: **Nadal** vodi 2–1
* Tvrda: **Đoković** vodi 13–7
** Na otvorenom: **Đoković** vodi 10-5
** U dvorani: **Đoković** vodi 3-2
* Grend slem mečevi: **Nadal** vodi 8-3
* Finala: **Đoković** vodi 10–9

## Razvoj karijere
*  = aktivan rekord (ažurirano Ponedeljak 21. maj, 2012)

## Egzibicioni mečevi
### Đoković-Nadal (0-1)

* Napomena:Egzibicioni mečevi ne ulaze u zvaničnu statistiku.

## Bilans na Grend slem turnirima
### 2005–2010

### 2011

## gkgfogpni Reference

## Povezano
* Rivalstvo Đokovića i Federera
* Rivalstvo Federera i Nadala
* Teniski meč Đoković—Nadal u Australiji 2012.‎